Ministru kabineta rīkojuma projekta

**„Par valstij piekrītoša nekustamā īpašuma nodošanu Madonas novada**

**pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valstij piekrītoša nekustamā īpašuma nodošanu Madonas novada pašvaldības īpašumā” (turpmāk – rīkojuma projekts)mērķis ir bez atlīdzības nodot valstij piekrītošo zemes vienību, kas nav nepieciešama valsts funkciju veikšanai pašvaldības īpašumā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42. panta pirmā daļa, 42.1un 43. pants un likuma „Par pašvaldībām” 15. panta pirmās daļas 2. punkts un 21. panta pirmās daļas 17. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Informācija par rīkojuma projektā minēto nekustamo īpašumuMinistru kabineta 2010. gada 31. maija rīkojuma Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” (turpmāk – rīkojums Nr. 297) 8. punktā noteikts saglabāt valsts īpašumā un nodot Zemkopības ministrijas valdījumā zemes vienību ar kadastra apzīmējumu 7082 012 0092, 11,2 ha platībā (rīkojuma Nr. 297 8. pielikums, pozīcija Nr. 3271). Atbilstoši rīkojuma Nr. 297 14. punktam, ja, apvienojot vai sadalot šajā rīkojumā minētās zemes vienības, tiek izveidotas jaunas zemes vienības, Ministru kabinets par to piederību vai piekritību atkārtoti nelemj. *Piezīme*: zemes vienības platība norādīta atbilstoši Nekustamā īpašuma valsts kadastra informācijas sistēmas datiem. Veicot zemes vienības kadastrālo uzmērīšanu, zemes vienības platība var tikt precizēta. Saskaņā ar Madonas novada pašvaldības 18.12.2014. lēmumu Nr. 734 (protokols Nr. 26, 9. p.) “Par zemes vienības sadalīšanu” pēc valstij piekritīgās zemes ar kadastra apzīmējumu 7082 012 0092 sadales ir izveidotas trīs valstij Zemkopības ministrijas personā piekrītošas zemes vienības. Zemes vienība ar kadastra apzīmējumu 7082 012 0190 (1,11 ha platībā) un zemes vienība ar kadastra apzīmējumu 7082 012 0192 (10,03 ha platībā) ietilpst nekustamā īpašuma “Strūdzenes kanāls” Ošupes pagastā, Madonas novadā sastāvā, un īpašuma tiesības ir reģistrētas Ošupes pagasta zemesgrāmatas nodalījumā Nr. 1000 0056 1437 Latvijas valstij Zemkopības ministrijas personā. Zemes vienība ar kadastra apzīmējumu 7082 012 0191, kuras platība ir 0,05 ha un kuras statuss ir valstij piekritīgā zeme un galvenais lietošanas mērķis – 1202 Upju un kanālu, ūdens uzkrāšanas, ūdens regulēšanas un krastu nostiprināšanas būvju apbūve, – nav kadastrāli uzmērīta, jo tā nav nepieciešama Zemkopības ministrijas funkciju nodrošināšanai. Pēc Nekustamā īpašuma valsts kadastra informācijas sistēmā 2019. gada 29. maijā reģistrētiem datiem, zemes vienība ar kadastra apzīmējumu 7082 012 0191 0,05 ha platībā ietilpst nekustamā īpašuma (kadastra Nr. 7082 012 0195) sastāvā (turpmāk – nekustamais īpašums), kura tiesiskais valdītājs ir Zemkopības ministrija un kura pašreizējais lietotājs ir valsts sabiedrība ar ierobežotu atbildību “Zemkopības ministrijas nekustamie īpašumi”. Zemes gabals nav apbūvēts, un nekustamā īpašuma sastāvā būves nav reģistrētas. Dati par nekustamā īpašuma objekta apgrūtinājumu nav reģistrēti. Par īpašumu nav reģistrēta neviena atzīme, ne arī nomas lietošanas tiesības. Nekustamā īpašuma kadastrālā vērtība ir 35 *euro.* Tādējādi valsts nekustamais īpašums ir bez parādu saistībām, apgrūtinājumiem un aizlieguma atzīmēm. Atsavināšanas likuma 42.1 panta pirmajā daļā noteikts, ka valstij piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Minētajā gadījumā lēmumu par publiskas personas mantas nodošanu īpašumā bez atlīdzības saskaņā ar Atsavināšanas likuma 43. pantā noteikto pieņem Ministru kabinets. Ja pašvaldības dome pieņem lēmumu par valsts īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma [42. panta](https://likumi.lv/doc.php?id=68490#p42) nosacījumiem. Likuma „Par pašvaldībām” 21. panta pirmās daļas 17. punkts paredz pašvaldības tiesības izlemt jautājumu par nekustamā īpašuma iegūšanu pašvaldības īpašumā. Saskaņā ar šā likuma 15. panta pirmās daļas 2. punktu pašvaldības funkcija ir gādāt par savas administratīvās teritorijas labiekārtošanu un sanitāro tīrību, tostarp ielu, ceļu un laukumu uzturēšanu. Madonas novada pašvaldība ar 2019. gada 28. februāra lēmumu Nr. 52 (protokols Nr. 3, 8. p.) nolēma pārņemt minēto nekustamo īpašumu uz pašvaldības funkcijas – ceļu un laukumu uzturēšanas – izpildes laiku, lai nodrošinātu transportlīdzekļu satiksmi uz pašvaldības autoceļa “Iecelnieki–Tropi” no 0,00 līdz 0,03 km. II. Turpmākā rīcībaRīkojuma projekts paredz, ka Zemkopības ministrija, ievērojot Atsavināšanas likuma 42. panta pirmo daļu, 42.1 un 43. pantu, nodod nekustamo īpašumu bez atlīdzības Madonas novada pašvaldības īpašumā. Vienlaikus rīkojuma projekts paredz, ka pašvaldībai, nostiprinot zemesgrāmatā īpašuma tiesības uz minēto valstij piekrītošo nekustamo īpašumu:1) jānorāda, ka īpašuma tiesības nostiprinātas uz laiku, kamēr pašvaldība nodrošina pašvaldības autonomās funkcijas īstenošanu – gādāt par savas administratīvās teritorijas labiekārtošanu un sanitāro tīrību, tostarp ielu, ceļu un laukumu uzturēšanu;2) jāieraksta atzīme par aizliegumu atsavināt nekustamo īpašumu un apgrūtināt to ar hipotēku;3) jāieraksta nekustamais īpašums zemesgrāmatā uz valsts vārda Zemkopības ministrijas personā vienlaikus ar pašvaldību īpašuma tiesību nostiprināšanu.Aizliegumu apgrūtināt nekustamo īpašumu ar hipotēku nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības atbalstu. Rīkojuma projekts paredz pilnvarot Madonas novada pašvaldību parakstīt nostiprinājuma lūgumu par īpašuma tiesību nostiprināšanu valstij vienlaikus ar ieguvēja īpašuma tiesību nostiprināšanu uz šā rīkojumā minēto nekustamo īpašumu, kā arī veikt citas nepieciešamās darbības īpašuma tiesību nostiprināšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un valsts sabiedrība ar ierobežotu atbildību “Zemkopības ministrijas nekustamie īpašumi” |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. Rīkojuma projekts tiks izsludināts Valsts sekretāru sanāksmē. Ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes, nepieprasīs rīkojuma projektā 1. punktā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to iespējams atsavināt Atsavināšanas likumā noteiktajā kārtībā. Rīkojuma projektā minētais nekustamais īpašums nav piemērots un nav nepieciešams Zemkopības ministrijai un padotības iestādēm to funkciju īstenošanai. Nekustamā īpašuma pašreizējais lietotājs valsts sabiedrība ar ierobežotu atbildību “Zemkopības ministrijas nekustamie īpašumi” valsts funkciju nodrošināšanai to neizmanto, tāpēc, īstenojot rīkojuma projektā noteikto, nodos nekustamo īpašumu pašvaldības vajadzībām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms tikai uz Madonas novada pašvaldības struktūrām un to funkciju izpildi tās administratīvajā teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Nav. |
| 5. | Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Ievērojot Atsavināšanas likuma 42.1 panta trešās daļās normu, visas ar valstij piekrītošā nekustamā īpašuma ierakstīšanu zemesgrāmatā saistītās darbības veiks ieguvējs par sava budžeta līdzekļiem un rīkojuma projektu pašvaldība īstenos par saviem līdzekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 | 0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minēto valstij piekrītošo nekustamo īpašumu valsts pašvaldībai nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no pašvaldību līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Pašvaldībai nododamais nekustamais īpašums izveidojies, sadalot MK rīkojumā Nr. 297 minēto (pielikums Nr. 8, pozīcija Nr. 3271) zemes vienību. MK rīkojums Nr. 297, ar kuru sadalītā zemes vienība saglabāta valsts īpašumā un nodota Zemkopības ministrijas valdījumā, nav atceļams vai grozāms, un tas nezaudē spēku, jo tajā noteiktais ir izpildīts – valstij piekritīgā zeme ir iegūta valsts īpašumā, un īpašuma tiesības zemesgrāmatā ir nostiprinātas Latvijas valstij Zemkopības ministrijas personā, kadastrālajā uzmērīšanā precizējot tās platību un atdalot no tās valsts funkcijai neizmantojamo daļu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, valsts sabiedrība ar ierobežotu atbildību “Zemkopības ministrijas nekustamie īpašumi” un Madonas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība pildīs tai normatīvajos aktos noteiktās funkcijas. Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Zemkopības ministrs K.Gerhards

Rasnača 67027517

Tamara.rasnaca@zm.gov.lv